ADVARSEL. 

Jeg har været trofast tilhænger og god kunde i Elgigantens varehuse i mange år. Dette må jeg desværre konstatere er fortid.

Jeg har aldrig før i en butik, oplevet så ringe kundehåndtering vedrørende en reklamation som jeg har oplevet i Elgiganten Tilst. 

Jeg købte kort før jul en Lenovo bærbar af Elgiganten.   
Kort efter stoppede glæden ved det nyindkøbte produkt dog.
Jeg oplevede at computerens touchpad  stoppede med at fungere periodisk. Og at den pludselig ikke ville starte windows op. 

Jeg indleverede min bærbar til reparation den 16 Maj 2015.
Den 27 Maj får jeg produktet tilbage. Der er opdateret drivere vedrørende touhpad, og harddisken er udskiftet. Så langt så godt.

Desværre er glæden endnu engang kort. Efter kort tids brug, opdager jeg  at touchpad´en stadig er defekt. Desuden udvikler computeren varme omkring touchpad´en .
Jeg klager min sag til Elgiganten dagen efter. Jeg er desværre nødt til at vente med at indlevere computeren da jeg har eksamen og er yderst afhængig af den, og Elgiganten forklare de ikke har flere lånecomputere.

Den 22 Juni, altså under én måned efter jeg fik den tilbage, indlevere jeg den igen. 
Jeg afhenter den reparerede computer den 5 Juli.
Denne gang er der udskiftet, tastetur, touchpad, og topcase cover som der står på serviceudskriften. 

Jeg kommer hjem med produktet, men efter 10 minutters brug, er den gal igen. Jeg opdager at 2 knapper er defekte på det nye tastetur. og Touchpad´en stadig ikke virker periodisk. 

NU har Elgiganten brugt 2 forsøg på at reparere de mange fejl. 
Jeg tager i Elgiganten Tilst dagen efter den 6 Juli og forklare situationen til Kundeservice, Jeg ønsker produktet ombyttet da jeg mener at Elgiganten har haft nok forsøg til at lave mit produkt. 

HER starter problemerne og løgnene. 
Jeg bliver betjent af en ung fyr som self. ikke kan gøre for at mit produkt ikke virker. Desværre påstår han, at det sort på hvidt står i købeloven at forhandleren har minimum 3 afhjælpsforsøg. Efter længere samtale, erkender han dog, at det er Elgiganten Tilst der har sine egne regler. (En historie man har læst før her på trustpilot) 

Jeg er dybt chokeret og ønsker at tale med hans chef, det kan ikke være rigtigt det jeg oplever?

Ekspedienten ved navn jeg undlader at skrive her, påstår at cheften er "ude bag ved" og han ikke kan/må/vil hente ham. Han går dog til sidst, af flere omgange, ud bag ved og "snakker" med chefen. 

Ifølge medarbejdere, vil chefen ikke komme ud, og jeg må ikke tale med chefen. Jeg og andre kunder står uforstående og kigger på hinanden. Er det virkelig serviceniveauet i Elgiganten? 

Ekspedienten siger han ikke har lov til at gøre andet end at sende computere/reklamationer til reparation. Men at det kun er chefen der kan tage andre beslutninger. Den chef som han påstår er ude bag ved, den chef som jeg og de andre kunder ikke må snakke med? Hallo Elgiganten, hvad sker der?

Jeg går ud af butikken og ringer til Kundeservice. De må kunne hjælpe? Her bliver jeg mødt af en imødekommende og venlig pige, som prøver at hjælpe mig. Hun tilbyder at ringe til butikken, og få fat på chefen. Hun giver udtryk for, at det selvfølgeligt er muligt at snakke med en chef i Elgiganten. 

Kundeservice forklare så, overraskende nok, at chefen er på ferie. 
Det vil sige, at jeg er blevet fyldt med løgne inde i butikken. Det var ingen chef ude bagved. Jeg kan ikke får ombyttet eller pengene tilbage for min defekte PC som, efterhånden har fået udskiftet halvdelen af computeren.
SÅ nu står jeg, med et produkt som ikke virker. Jeg står med en butik fyldt med ansatte. Ingen chefer. Deres egne regler der træder i kraft over købeloven. 

Her slutter mit eventyr med Elgiganten.

Jeg står tilbage med en utrolig dårlig oplevelse. En oplevelse mange her på trustpilot kan genkende. Elgiganten har mistet en trofast kunde, og forhåbentlig alle i min omgangskreds. 

Kære Elgiganten. I kunne virkelig lære noget mht. kundepleje. Som jeg fortalte i butikken. Så var jeg klar til at få ombyttet min defekte computer, til et tilgodebevis. Så var jeg straks gået ind i butikken og havde købt en MacBook
SÅ havde i holdt pengene i huset. Udvist kompetance og kundeservice. Og haft en trofast kunde, som helt sikkert havde skrevet et meget anderledes review. 

Nu er der åbenbart ikke mere tilbage, end at sige. Vi ses i forbrugerklagenævnet. Som jeg desuden blev opfordret til af ekspedienten, hvis jeg havde et problem med Elgigantens egne forbrugerregler.